Ma põrmugi ei imesta, et autori debüütromaan sai kiiresti 2009. aasta kirjastusalaseks edulooks (paari kuuga rääkis pool Ameerikat raamatust "The Help", mille käsikirja olid tundmatu autori tõttu tagasi lükanud pea poolsada kirjastust), sest  minagi neelasin neli ja poolsada lehekülge kahe õhtu ja ööga. Meelsamini teinuks seda ühe hingetõmbega, aga paraku puudub ajakirjanikust pereemal "Koduabilise" väikese algustähega versioon.